ఆగిపోయావేం?
ప్రయత్నించి చూడు.
మార్ఫో జీవితంలో మీరు ఏం సాధించగలరో తెలుసుకోండి
జీవితంలో
మీరు ఏం
సాధించగలరో
తెలుసుకోండి
మార్ఫో
జీవితంలో మీరు సాధించగల విషయం
-హ్యాపీ బర్త్ డే... -హ్యాపీ బర్త్ డే...
ఒక్క నిమిషం. ఎవరు...
- ...డస్టీ - ...నాన్నా
-హ్యాపీ బర్త్ డే టూ యూ -హ్యాపీ బర్త్ డే టూ యూ
-ఒక్కసారికే అన్నీ ఆర్పేశాను. -వావ్!
ఇంతకీ ఏం కోరుకున్నావు?
కోరుకోవడం గురించి మర్చిపోయాను.
కోరుకోలేదా?
హేయ్, ఇంత మంచి కుటుంబం తోడు ఉంటే, నాకు ఇంకా ఏం కావాలి?
ఏడ్చినట్టు ఉంది.
అయితే, నీకు వచ్చిన 40 కానుకలను తిరిగి పంపించేయనా?
నాకు 40 కానుకలు వచ్చాయా! తెచ్చేద్దాం వాటిని!
ఈ పని త్వరగా కానిచ్చేద్దాం.
-అసలైన పోషకాల మిక్స్. -వావ్.
కొత్త హెడ్ ల్యాంప్!
బ్యాటరీలు.
-ఇప్పుడు బాగుంది. -సరే, హనీ.
ఇందులో ఏముంది? ఏం తింటున్నావు?
నాకు 40 నిండాయి: నన్ను కాల్చేయండి
ఈ చొక్కా నాకు సరదాగా అనిపిస్తోంది, అలాగే బాధ కూడా తెప్పిస్తోంది.
నాకు భలే నచ్చింది.
నాలుగు డాలర్లు...
-పిన్ వేసి ఉన్నాయి. -లవ్ యూ, నాన్నా.
స్కూటర్! అయ్య బాబోయ్!
ఓరి నాయనోయ్. 40 ఏళ్ల మనిషికి ఈ కానుకే కదా ఇవ్వాల్సింది!
చూడండి, దానితో పాటు ఒక మిలిటరీ హెల్మెట్ కూడా వచ్చింది,
ఎందుకంటే, నువ్వు మిలిటరీ వాడవి, అందులోనూ ఇప్పుడు స్కూటర్ నడుపుతున్నావు.
-అంతే అనుకో. -సరే. ఇక నువ్వు స్కూలుకు వెళ్లు.
థ్యాంక్యూ.
-థ్యాంక్యూ. -హ్యాపీ బర్త్ డే.
నలభైవ పుట్టినరోజు శుభాకాంక్షలు
థ్యాంక్యూ, ట్రీ.
-ఇది భలే ఉంది! నువ్వు సూపర్. -నువ్వు... నువ్వు ముద్దొచ్చేస్తున్నావు.
ఇది నాకు చాలా బాగా ఉంటుంది. నువ్వు తోలుతుంటే చూడాలని చాలా ఉంది.
నేను దీన్ని పక్కనే పెట్టుకుంటా. అలవాటు పడాలి కదా.
సరే.
సరే మరి.
ఇది సర్ప్రైజ్!
-ఒకే రోజు ఇన్ని సర్ప్రైజులా. -సరే మరి.
తెరవనా?
వావ్. సూపర్ గా ఉంది.
అది... అది...
దీన్ని థెరమిన్ అంటారు.
-థెరమిన్. -హా, అవును.
ఇది ఎలక్ట్రోమ్యాగ్నెటిక్ తరంగాలను ఉపయోగించే పాత కాలపు సంగీత వాయిద్యం.
దీన్ని తాకాల్సిన పని కూడా లేదు.
-నేను దీని కోసం అడిగానా? -లేదు.
లేదు.
నీకు నచ్చుతుందని అనుకున్నా. అంటే, నీకు సంగీతం అంటే ఇష్టం కదా అని.
ఎప్పుడూ ఈల వేస్తూనే ఉంటావు.
నువ్వు ఆశ్చర్యపడ్డావా?
ఈసారి నన్ను మరింతగా ఆశ్ఛర్యపరిచావు, బంగారం.
సూపర్. సర్ప్రైజ్ అదొక్కటే కాదని నీకు తెలుసు కదా?
ఈరాత్రికి నువ్వు ఇంటికి వచ్చేసరికి
నీకు ఇంకో సర్ప్రైజ్ ని ఇవ్వకపోతే ఇవాళ నీ పుట్టినరోజు పరిపూర్ణం కాదు.
-ఓరి దేవుడా. -ఆహా.
కసాండ్రా హొబ్బర్డ్, ఇవాళ గురువారం కూడా కాదు.
నాకు తెలుసు.
అబ్బా.
జాన్సన్స్ జనరల్ స్టోర్
మార్కెట్
హేయ్! గుడ్ మార్నింగ్, ఇజ్జీ.
నీ ఉద్దేశం, "గుడ్ మార్నింగ్, మేయర్ ఫోంటేన్," అనే కదా!
నా ఉద్దేశం అదే. నా మాటను సరి చేసినందుకు థ్యాంక్స్.
డస్టీ! కొత్త వాహనంలో వచ్చావే.
-ఆరాంగా వచ్చేశా. -హా.
కానీ, దీన్ని నడపాలంటే నా కడుపులో ఏదైనా పడాలి.
-సరే. -రెండుసార్లు పాలు పోయండి, చక్కెర ఒక స్పూన్ వేయండి.
నీ పుట్టినరోజు సందర్భంగా ఇవాళ నీకు ఫ్రీ.
నా రహస్యం బయటపడిపోయినట్టుందే.
నాకు 21 ఏళ్లు నిండాయి మరి.
నా కొత్త వస్తువును చూసినట్టున్నావే.
నేను చెప్తున్నా కదా, కాఫీలో నీకు ఆదా అయిన రెండు డాలర్లను,
దానికి ఖర్చు పెట్టు, నువ్వు జీవితంలో ఏం సాధించగలవో అది చెప్తుంది.
అవునా? ఎక్కడిది అది?
నాకు తెలీదు.
అది శుక్రవారం వచ్చింది, అప్పుడు షాపును జేకబ్ చూసుకుంటూ ఉన్నాడు.
కానీ, వీకెండ్ లో దాన్ని చాలా మంది ఉపయోగించి చూశారు,
వ్యాపారానికి కూడా బాగానే తోడ్పడుతోంది, అందుకే నేను పెద్దగా పట్టించుకోలేదులే.
మీ అభిప్రాయం ఏంటి, మిస్టర్ మలీక్?
రెండు డాలర్ల ఖర్చుకు ప్రయోజనం దక్కిందా?
జింబో!
గుడ్ మార్నింగ్, ల్యారీ. గుడ్ మార్నింగ్, లీసా!
డీర్ఫీల్డ్ హై స్కూల్
హేయ్, జేమీ! హేయ్, జేమీ సీ!
హాయ్, జాస్మిన్. కొత్త హెయిర్ స్టయిల్ అదిరింది.
హాయ్.
హాయ్. ఎలా ఉన్నావు?
నమస్తే.
-హేయ్, జోష్. -హేయ్, స్కూటర్ బాగుంది, పుట్టినరోజు బాబూ!
థ్యాంక్యూ. కావాలంటే నువ్వు కూడా వాడుకో.
-అడిగినప్పుడు ఇస్తావో లేదో చూస్తా. -అప్పుడు చూసుకుందాం.
-హేయ్, ఏంటి సంగతి? -మిస్టర్ హొబ్బర్డ్! ఇది చూడండి.
మీ తర్వాతి గొప్ప "మీటియరాలజిస్ట్" ఎవరు అవుతారో చెప్పుకోండి చూద్దాం.
నువ్వు మిస్టర్ జాన్సన్స్ షాప్ కి వెళ్లినట్టున్నావే.
ఏంటి... ఏక్సల్, నువ్వు జీవితంలో సాధించగలిగేది అదేనా?
అవును. మార్ఫో ప్రకారం,
ఏదోకరోజు మీ రాకెట్ షిప్స్ ని నేను నిర్మిస్తాను.
అసలు మీటియరాలజిస్ట్ పని అది కాదు.
ఆ కార్డు వాడే తయారు చేసుకొని ఉంటాడు.
-ఆహా! అదన్నమాట. -ఏంటి... లేదు!
ఆ పిచ్చి యంత్రం అవసరం ఎవరికీ లేదు!
సవానా ఒక గొప్ప క్రిమినల్ ప్రాసిక్యూటర్ అవ్వగలదని ఇప్పుడే నిరూపించుకుంది.
లేదు, లేదు. జేకబ్! జేకబ్ కూడా అక్కడే ఉన్నాడు. అతను కళ్లారా చూశాడు.
జేక్. జేక్, ప్లీజ్. నాకు సపోర్ట్ చేయ్.
అది అంతా చెత్తవాగుడు.
సరే మరి.
మాట్లాడేటప్పుడు భాష చూసుకోండి, ఇక టెక్స్ట్ బుక్స్ తెరవండి.
మనం హెన్రీ VIII భార్యల గురించి చర్చించుకుంటూ ఉన్నాం కదా.
అతను ఎంత కష్టపడ్డాడో తెలీదు కానీ, మనం త్వరగానే లాగించేయడానికి ప్రయత్నిద్దాం.
మనోడు కూడా త్వరగానే లాగించేశాడే. ఇదంతా అయోమయంగా ఉంది.
జియార్జియోస్ ఒక అసలైన ఇటాలియన్ వంటకాల రుచి
లేసర్ ట్యాగ్
నాకు అది నచ్చింది. లేదు.
కాబట్టి, రేపు వర్షం పడుతుందో లేదో తెలుసుకోవాలంటే,
నువ్వు నా చెత్త విద్యార్థి అయిన ఏక్సల్ కి కాల్ చేస్తే సరిపోతుంది.
ఏమో, కాల్ చేస్తానేమో?
అంటే, ఎవరికి తెలుసు?
బహుశా దీని వల్ల ఏక్సల్ కి స్ఫూర్తి కలగవచ్చేమో...
దేనికి? మీటియరాలజిస్ట్ అవ్వడానికా?
తనపై తనకు నమ్మకం కలగడానికి.
నాట్ కి తన కార్డుపై "కథ వ్యాఖ్యాత" అని వచ్చిందని,
ఆ తర్వాత ఎవరో తన శరీరంలోకి ప్రవేశించి తన రహస్యమైన కలకు
ప్రాణం పోసినట్టు తనకి అనిపించిందని చెప్పింది.
జనాలందరికీ కథ వ్యాఖ్యాత అని చెప్పుకుంటున్నప్పుడు,
ఇక దాని రహస్యమైన కల అని చెప్పుకోకూడదు కదా.
ఆమె ఊరికే ఏదోకటి చెప్తూనే ఉంటుంది.
సరే, కానీ ఆ విషయం ఆ యంత్రానికి ఎలా తెలిసింది?
అది మోసమని స్పష్టంగా తెలిసిపోతోంది.
ఎవరికైతే కార్డుపై మంచి విషయాలు వచ్చాయో వాళ్లే చెప్పుకుంటున్నారు.
"డీర్ఫీల్డ్ లో అత్యంత పనికిమాలిన వెధవ" అని ఎవరికైనా వస్తే, ఆ విషయం వాళ్లు చెప్పుకోరు కదా.
నీకు వచ్చింది అదే కదా?
మరి నీ సంగతేంటి?
జీవితంలో నువ్వు ఏం సాధించగలవని నీకు అనిపిస్తుంది?
ఆనందమానందమాయే ఇది మీకు చాలా ముఖ్యమైన రోజు
మీరు మీ కుటుంబంతో వచ్చినందుకు మాకు చాలా ఆనందంగా ఉంది
జియార్జియోస్ ఇటాలియన్ రెస్టారెంట్ ఇంకా స్పోర్ట్స్ సెంటరులో
మీకు ఎప్పుడూ ఉల్లాసమే ఉలాసం
ఎందుకంటే, మేము అంతే లేని సరదాని కడుపు నిండా భోజనాన్ని పెడతాం కాబట్టి
వావ్!
చాలా చక్కగా పాడారు. చాలా చక్కగా...
కానీ... సిబ్బందిలో అందరూ పాడినట్టుగా నాకు అనిపించలేదు.
అవును, ఇక్కడున్న ఒకే ఒక వ్యక్తి పాడినట్టుగా అనిపించలేదు.
-ఆ ఒకే ఒక వ్యక్తి కనీసం చూడను కూడా లేదు. -నిశ్శబ్దంగా ఉండిపోయింది.
ఇక్కడికి ఎందుకు వచ్చారు?
మేము "అంతేలేని సరదా పొందడానికి
-కడుపు నిండా తినడానికి వచ్చాం." -కడుపు నిండా తినడానికి.
సరే మరి. ఇక తిరిగి పనికి వెళ్దాం పదండి, మిత్రులారా.
మనం తన తల్లిదండ్రులమని తనకి తెలీదు పాపం.
మేము నీ అమ్మానాన్నలమని గుర్తు పట్టలేదా?
మనందరం ఒకే ఇంట్లో ఉంటాం!
-మా కూతురివి నువ్వు! -హా! ట్రీనా!
మా ప్రాణానివి నువ్వు!
-హేయ్, హేయ్. నేనేం చెప్పగలను? -హేయ్!
ఈరోజుల్లో మంచివాళ్లు అరుదుగా కనిపిస్తుంటారు.
బహుశా ఆమె జీన్స్ లోనే అది ఉందేమో,
కానీ అది కాస్ నుండి వచ్చింది కాదని తెలుసు, అంటే అది ఈ మనిషి నుండే వచ్చుంటుంది!
సరే, జియార్జియో.
నేను జోక్ చేశానంతే.
మేము సరదాగా గడుపుతున్నాం. కాస్తంత సరదాగా గడుపుతున్నాం.
ఆ అమ్మాయిలో చాలా ప్రతిభ ఉంది.
ప్రతిభ అంటే గుర్తు వచ్చింది, మీరిద్దరూ మార్ఫో యంత్రంలో మీ అదృష్టాన్ని పరీక్షించుకున్నారా?
-ఓరి దేవుడా. -ఇప్పుడు మేము దాని గురించే మాట్లాడుకుంటున్నాం.
నాకేం వచ్చిందో చెప్పనా?
"సూపర్ స్టార్."
అది భయంకరంగా అనిపించి ఉంటుందా?
నేను ఒక్కసారిగా హడలిపోయా.
-తప్పకుండా భయం కలిగి ఉంటుంది. -తప్పకుండా.
మీకు గుర్తుందో లేదో,
న్యూయార్క్ రేంజర్స్ హిస్టరీలోనే
నేను మొట్టమొదటి ఇటాలియన్-అమెరికన్ గోల్ కీపర్ ని.
ఆ ఘనత సాధించిన పిన్న వయస్కుడిని.
-అది మాకు గుర్తు ఉండకండా ఎలా ఉంటుంది? -అది మెనూపై ప్రింట్ చేసి ఉంది కదా.
నేను ఎంతో సాధించి ఉండేవాడిని...
జియార్జియో గాథ అత్యంత పెద్ద బీమా చెల్లింపు!!
...కానీ అంతలోనే, 210 కేజీల వెయిట్ లిఫ్టింగ్ చేస్తున్నప్పుడు బంతిని పట్టుకోవడానికి
-ఉపయోగించే నా చేయికి కోలుకోలేని గాయం తగిలింది. -హా, అది కూడా మాకు తెలుసు.
-కానీ నిజానికి నువ్వు ఎంత బరువు మోస్తూ ఉన్నావు? -కానీ అలా జరగకపోయి ఉంటే,
-నాకు ఈ రెస్టారెంటు ఉండేది కాదేమో... -హేయ్.
...ఇది కూడా నా చిరకాల స్వప్నం.
అవును, కాబట్టి ఆ భయంకరమైన యంత్రం ప్రకారం,
"సూపర్ స్టార్" అంటే చాలా చాలా అర్థాలు ఉంటాయి, డీ బాసూ.
డస్టీ దాని జోలికి వెళ్లడట.
నిజంగానా?
ఏంటి? ఎందుకు, గురూ?
ఫలానా స్థాయికి చేరుకోవాలని నీకంటూ ఏ చిరకాల స్వప్నమూ లేదా?
ఒక రహస్యమైన అభిరుచి కానీ లేదా నైపుణ్యం కానీ?
డస్టీ ఈలలు బాగా వేయగలడు.
నాకు ఉన్న అనేక రహస్య నైపుణ్యాలలో అది కూడా ఒకటి.
బాగా ఈల వేస్తావన్నమాట. వావ్.
కాస్ చాలా అదృష్టవంతురాలు.
ఇంకా, గురూ, నువ్వు చాలా అదృష్టవంతుడివి. ఇది నీకు హై స్కూల్ నుండి చెప్తున్నాను.
ఈ అమ్మాయిని పెళ్లి చేసుకోవడం అంటే,
అదే నువ్వు జీవితంలో సాధించిన విషయమేమో, "ప్రపంచంలోనే అత్యంత అదృష్టవంతుడు."
-నువ్వు ఏమంటావు? -అవును.
నాకు కావలసినవన్నీ ఉన్నాయనే అనుకుంటా.
బహుశా నువ్వు ఇంకా సాధించాలని అనుకోవట్లేదేమో.
ఈ రాత్రి ఇద్దరూ బాగా సరదాగా గడపండి.
-హేయ్, కొన్ని ఆటలు ఆడుకోండి, సరేనా? -ఆహా.
-అదరగొట్టేయ్, బంగారం. -తప్పకుండా. ప్రతీది పడాల్సిందే.
అయ్యయ్యో! చూసుకో.
-టెక్నిక్ సరిగ్గా లేదేమో. బాగా వేడిగా ఉందా? -నాకు ఫ్రీగా లేదు, ఉంటే బాగా వేద్దును.
-హా, బాగా ఇబ్బందిగా ఉంది. -హా, హా. ఫ్రీగా ఉండేలా చూసుకో.
బంగారం!
-లేదు, నేను బాగానే ఉన్నాలే. -ఒక్క పాయింట్ కూడా రాలేదు.
-ఛ. -అబ్బా!
-ఇదేనా... నువ్వు సాధించింది ఇదేనా? -అవును.
అవును. మీ మెషిన్స్ సరిగ్గా పని చేయట్లేదు అనుకుంటా.
-అది పాడైపోయింది. పాడైపోయి ఉంది. -అవును.
అభినందనలు. నువ్వు పెన్సిల్ గెలుచుకున్నావు.
థ్యాంక్యూ.
నేను చాలా స్పెషల్ అని అనిపిస్తోంది.
నా దగ్గర దాగి ఉన్న రహస్యాలు ఒకటి కంటే ఎక్కువ ఉన్నాయేమో.
నీకు ఎప్పుడైనా అలా అనిపించిందా?
ఒకట్రెండు సార్లు నాకు ఆ ఆలోచన వచ్చింది.
మరి నా సంగతేంటి?
నువ్వా? నువ్వు బంపర్.
ఇప్పటి దాకా గడిపిన వాళ్లలో నేనే సూపరా?
నేను నీతో తప్ప ఇంకెవరితో గడపలేదు. కాబట్టి, అవును.
డస్టీ?
మళ్లీ శృంగారంలో పాల్గొందామా?
ఏమన్నావు?
మళ్లీ శృంగారంలో పాల్గొందామా?
తప్పకుండా.
-ఓకేనా? -ఓకే.
నువ్వు... ఇందాక చేసినట్టే ఇప్పుడు కూడా చేయమంటున్నావా?
అవును.
-ఇలా ఎప్పుడూ నువ్వు అడగలేదే. -ఆహా.
అంటే, ఇప్పటికిప్పుడేనా?
నీకు ఓపిక ఉంటేనే?
ఓపిక మహబాగా ఉంది.
-ఓకేనా? -హా, నీ కోసం చేస్తాను, బంగారం.
-సరే. నేను కూడా ఓ చేయి వేస్తా. -సరే. సరే.
ఆరాంగా ఉండు, బేబీ.
మ్.
ఓ విషయం చెప్పనా, ఇప్పుడు నేను చేయలేను అనుకుంటా.
-పర్వాలేదు. -క్షమించు. ఏంటంటే...
-నేను రెండవ సారి కూడా పినా కొలాడా డ్రింక్ తాగాను. -పర్వాలేదులే.
దాని వల్ల మత్తుగా నిద్ర వస్తున్నట్టు అనిపిస్తోంది అనుకుంటా.
పర్వాలేదులే. ఉత్తినే అన్నా.
హా, ఎందుకంటే ఇప్పుడే చేశాం కదా.
కాస్?
నీకు ఈల వేయడం వచ్చా?
వచ్చు.
దేవుడా.
సెర్చ్ చేయండి పిరుదుల మీద నీలు చుక్కలు ఎందుకు ఏర్పడతాయి
ఎవరికి మెసేజ్ చేస్తున్నావు?
నేను మెసేజ్ చేయట్లేదు.
నేను, టిఫిన్ కోసం వేచి చూస్తున్నా.
సారీ. ఇక మసాలా దోశలు లేవు.
నీ పుట్టినరోజు అయిపోయిందిగా.
అంటే, నేనేదో బైకర్స్ గ్యాంగులో చేరతానని కాదు,
కానీ ఓ విషయం చెప్పనా?
చిన్నప్పటి నుండి, నాకు బైక్ నడపాలని ఉండేది.
కాబట్టి నా అంచనా ప్రకారం,
ఈ యంత్రం, నాకేమీ పిచ్చి లేదని నాకు చెప్తుందేమో.
లేదా నాకు పిచ్చి అనే చెప్తుందేమో.
కొత్త హార్లీ డేవిడ్సన్ బైక్ కోసం, నా రిటైర్మెంట్ నిధులన్నీటినీ తగలేశాను.
ఒకసారి ఫాదర్ రూబెన్ ముఖం చూడు,
"ప్రిన్సిపల్ పాట్, నీకేమైనా పిచ్చి పట్టిందా?" అన్నట్టు పెట్టాడు.
మీరు అదే అనుకుంటున్నారా, ఫాదర్?
సరే, చూడండి. కొన్ని గొప్పవి నిజమవ్వడానికి
అవకాశం చాలా తక్కువ ఉంటుంది, అలాంటి వాటిని నమ్మడం సహజమే.
అంటే, డాన్ కాస్వెల్, ఓసారి తన పూలలో దేవుడు కనిపించాడు అంది. ఇది కూడా అలాంటిదే.
అప్పుడు నేను డాన్ తో అన్నాను,
ఇంతకీ అప్పుడు మీరు దేని కోసం చూస్తూ ఉన్నారు అని.
కంగారుపడకండి.
నా బాస్కెట్ బాల్ జట్టులో విఫలమైన గోల్స్ ని వేయడంలో నేను టాప్ త్రీ ప్లేయర్ ని...
జార్జ్ V నౌక వినియోగానికి నాంది పలికే కార్యక్రమం
మహారాణి మేరీ చేతిల మీదుగా జరగడం చూడటానికి జనాలంతా గుమికూడి చూడసాగారు.
ఆ నౌక దేశానికి అత్యద్భుతమైన సేవను అందించాక...
వెస్ట్ మినిస్టర్ ఎబ్బేలో,
జార్జ్ VIని, ఇంకా ఆయన భార్య ఎలిజబెత్ ని బ్రిటీష్ కామన్వెల్త్ కి రాజు, రాణిగా,
ఇంకా భారతదేశానికి మహారాజు, మహారాణిగా చేస్తూ జరుగుతున్న
పట్టాభిషేక మహోత్సవాన్ని చూడటానికి...
అబద్ధాలకోరు
...మరింత ఎక్కువ మంది జనం చేరుకున్నారు...
ష్.
...ఆయన సోదరుడు అయిన, ఏడ్వర్డ్
సింహాసనాన్ని త్యజించాక వీరు అధిష్టించారు.
జేకబ్! జే-పాప్! ఆగు.
-హేయ్. -మిస్టర్ హొబ్బర్డ్. మీ పుట్టినరోజు ఎలా జరిగింది?
బాగానే జరిగింది. అదిరిపోయింది. దిమ్మ తిరిగింగ్స్.
ఆ మాటను నేను తప్ప ఇంకెవరూ వాడి ఉండరు.
ఏదేమైనా, నేనేం చెప్పాలనుకుంటున్నానంటే, హెన్రీ I మీద త్వరలో ఓ క్లాస్ చెప్పబోతున్నాను,
ఆ క్లాసుకు నువ్వు హాజరు కాలేను అన్నా, పర్వాలేదు.
అందులో అన్నదమ్ముల మధ్య గొడవలు ఉంటాయి.
కాబట్టి, దాని వల్ల ఎమోషనల్ అవుతావు ఏమో అని ఆందోళన పడ్డాను.
నాకేమీ ఇబ్బంది ఉండదు అనుకుంటా, ఎందుకంటే మా సోదరుడిని నేను చంపలేదు కాబట్టి.
అదీగాక అతను రాజు కూడా కాదు, కాబట్టి...
సరిగ్గా చెప్పావు. బాగా గమనించావు.
ఇంకో విషయం ఏం చెప్పాలనుకుంటున్నానంటే,
కోల్టన్ కి జరిగినదాని గురించి ఎవరూ మాట్లాడుతూ ఉండకపోవచ్చు,
కానీ దానర్థం వాళ్లు మర్చిపోయారు అని కాదు.
అది నీకు కూడా తెలుసనే అనుకుంటున్నా.
ఆ ఆలోచనలు ఒక వైపు,
స్కూలుకు రావడం ఒక వైపు, జాన్సన్స్ లో పని ఒక వైపు, వీటన్నింటినీ నువ్వు మేనేజ్ చేసుకోగలుగుతున్నావంటే
అది చిన్న విషయం కాదు.
అవును.
ఆ రోజు నువ్వు పని చేస్తున్న సమయంలో
ఆ చెత్త మార్ఫో యంత్రం వచ్చి పడటం
నీకు భలే వింతగా అనిపించి ఉంటుంది.
-మార్ఫో గురించి మాట్లాడాలని నాకు లేదు. -నాకు కూడా లేదు. అస్సలు లేదు.
అంటే... అందరూ " అది ఎక్కడి నుండి వచ్చి పడింది?" అని, "ఎవరికి కావాలి!" అని
అనుకుంటూ ఉన్నారు.
కానీ నేను అలా అనుకోవట్లేదు. నేను పట్టించుకోవట్లేదు.
అసలు నాకు అది అనవసరం.
కానీ మిస్టర్ జాన్సన్ పట్టించుకోకపోవడమే ఆశ్చర్యంగా ఉంది.
నిజం చెప్పాలంటే, వింతగా ఉంది.
అంటే, ఆయన షాపులోకి అయిదు పిన్ బాల్ యంత్రాలు వస్తే,
-ఆయన ఎక్కడి నుండో వచ్చాయో తెలుసుకుంటాడు కదా. -ఏమో, మిస్టర్ హొబ్బర్డ్.
అవును, అది ఎవరికీ తెలిసినట్టు లేదు.
-నాకు క్లాసుకు సమయం అవుతోంది. కాబట్టి... -సరే. నాకు కూడా. అలాగే.
హేయ్, ఇంతకీ నా పుట్టినరోజు గురించి నీకెలా తెలుసు?
ట్రీనా చెప్పింది.
ఈ సెమిస్టర్ మీ ఇద్దరూ ఒకే క్లాసులకు హాజరు అవుతున్నారా?
అంటే, తను చాలా క్లాసులను వదిలేసుకుంది, కాబట్టి... లేదు.
అవును. తను చాలా క్లాసును వదులుకుంది.
మనం ట్రీనా గురించి మాట్లాడుకోవాలి.
తన క్లాసులలో చాలా వాటిని తను వదిలేసుకుందని నీకు తెలుసా?
-అది మంచి విషయం కాదు కదా? -డస్టీ, ఓసారి ఆలోచించు.
తను చాలా బాధను అనుభవించింది.
తెలుసు. నాకు తెలుసు. కానీ ఏంటంటే...
ఈ పరిస్థితిని తన స్వార్థం కోసం ఉపయోగించుకోవడం నాకు నచ్చట్లేదు.
-స్వార్థం కోసం ఉపయోగించుకుంటుందా? -హా,
భవిష్యత్తులో తనకి ఇబ్బంది కలిగే అవకాశం ఉంది. ఈ ఏడాది తనకు చాలా కీలకం.
సరే.
తన బాయ్ ఫ్రెండ్ చనిపోయాడని, ఆ పరిస్థితిని తన స్వప్రయోజనం కోసం వాడుకోవడం నీకు నచ్చట్లేదా?
తను చేసేది అదే అని నువ్వు అనుకుంటున్నావా?
లేదు. తను ఏం చేస్తోందో నాకు తెలియట్లేదు.
అంటే, ఒకప్పుడు తను మనతో అన్నీ చెప్పేది.
కానీ ఇప్పుడు, నాకు ఏమీ తెలీదేమో అనిపిస్తోంది.
ఆ విషయంలో బాధపడిపోవడం దేనికి?
ప్రతీ ఒక్కరి జీవితంలో ఏం జరుగుతోందో నీకు తెలియాలా ఏంటి!
జనాలు కొన్ని విషయాలను రహస్యంగా ఉంచుకోవడానికే ఇష్టపడతారేమో.
అది వింతగా ఉంది, బాధనూ కలిగిస్తోంది. నువ్వు బాగానే ఉన్నావా?
-బాగానే ఉన్నాను. -సరే.
నువ్వేదో చిరాకులో ఉన్నట్టనిపిస్తోంది మరి.
-చికాకా? అలా అనిపిస్తోందా? -"చికాకు" అని కాదు, ఏంటంటే...
-మరి ఇంకేంటి? -చికాకు అని కాదు. ఆనందంగా ఉన్నట్టు అనిపించట్లేదు అంతే.
-ఆ యంత్రం గురించేనా? -కాదు.
నువ్వు ప్రయత్నించి చూశావా?
లేదు.
-నీకు సంతృప్తిగా లేదా? -అసలు నీ ఉద్దేశం ఏంటి?
ఈ జీవితంలో నీకు సంతృప్తిగా ఉందా?
కాస్త, నీ వస్తువులని ఎక్కడైనా పెట్టేయవా?
నేను హీట్ ప్రెస్ యంత్రాన్ని ఉపయోగించాలి. కాబట్టి నాకు ఎక్కువ స్థలం కావాలి.
అలాగే.
మ్యాజిక్ 8 బాల్
చరిత్రను అధ్వయనం చేయడం అంటే మార్పును అధ్వయనం చేయడమే.
మనం జరిగిన సంఘటనలను మాత్రమే కాకుండా, అవి ఎప్పుడు జరిగాయి, ఎక్కడ జరిగాయి,
ఎందుకు జరగియి అనే వాటిని కూడా విశ్లేషిస్తాం.
కోటల నిర్మాణం జరుగుతుంది, యుద్ధాలు జరుగుతాయి...
ప్రభుత్వాలు కూలిపోతాయి, చట్టాలు కొట్టివేయబడతాయి.
కానీ ఏదీ కూడా అప్పటికప్పుడే జరిగిపోదు.
ఉద్రిక్త్రతలు పెరుగుతాయి, తగ్గుతాయి.
ఘర్షణలు పెరుగుతాయి, తగ్గుతాయి, పరిస్థితులు తారుమారు అయిపోతాయి.
హఠాత్తుగా, అవాక్కయ్యేలా జరిగింది అనిపించే మార్పును
చరిత్ర గుండా పరిశీలిస్తే...
అది జరిగి తీరుతుందనేది తెలిసిపోతుంది.
నువ్వు క్లాసుకు ఆలస్యమైపోయావు పో!
హేయ్, హేయ్.
ఏం చేస్తున్నావు నువ్వు?
బాసూ, నువ్వు దాన్ని తెరిచేయవచ్చు కదా, అప్పుడు మాకు తెలుస్తుంది నువ్వు ఇదంతా ఎలా చేస్తున్నావో?
దీన్ని నేను చేయగలనని అనుకుంటున్నావా? నాకు నా ఫోనునే సరిగ్గా ఉపయోగించడమే రాదు.
ఎవరూ దీన్ని తాకడానికి వీల్లేదు, అర్థమైందా?
నీకు పైసలు వాపసు కావాలా?
ఇవిగో నీ పైసలు.
ఎలా చేస్తున్నారు?
చిన్నప్పటి నుండి నా మ్యాజిక్ పుస్తకాలను నేను దాచుకొనే ఉన్నాను.
ఈ యంత్రాన్ని ఉపయోగించే దాకా...
మెజీషియన్
...అలా ఎందుకు చేశానో నాకు తెలీలేదు.
ఇక తర్వాత ఎవరు వెళ్తారు?
చరిత్రలో మార్పును తీసుకొచ్చిన వాళ్లందరూ,
తాము ఏం చేయాలో తెలుసుకోవడం కోసం ఏ నీలి కార్డునూ ఆశ్రయించలేదు.
తమకు తాము లక్ష్యాలను నిర్దేశించుకొని, ఆత్మవిశ్వాసంతో ముందుకు సాగారు.
తమ లక్ష్య సాధాన కోసం నిర్విరామంగా కృషి చేసి, పరిస్థితులను తమ గుప్పెట్లోకి తెచ్చుకున్నారు.
వాళ్లు మధ్యలో పట్టు విడవలేదు,
తమ మీద తప్ప, ఎవరో ఎదో చేస్తారని ఎవరి మీదా నమ్మకం పెట్టుకోలేదు.
ఒక్క నిమిషం, మిస్టర్ హొబ్బర్డ్.
దీని ద్వారా మీరు ఏం చెప్పాలనుకుంటున్నారు?
మీరు దాన్ని రాసుకొచ్చి చదవడం కాస్త వింతగా ఉంది.
దీన్ని ప్రసంగమని అంటారు.
నేను... దీని ద్వారా ఏం చెప్పాలనుకుంటున్నానో ఇప్పుడు చెప్తాను.
అందరూ ఒక కాగితం తీసుకోండి.
అందరూ అది చెయగలరు కదా?
మనం, దాని మీద రెండు విషయాలను రాస్తాం.
ఒక వైపు, "నేను" అని రాయండి,
ఇంకో వైపు "నా లక్ష్యం" అని రాయండి.
మీరు ఏం సాధించగలరో మీరే నిర్ణయించుకోవాలి, మిత్రులారా.
మీరు ఇప్పుడు ఎవరు అని. భవిష్యత్తులో ఏం అవుతారు అని.
మరి మీ సంగతేంటి, మిస్టర్ హొబ్బర్డ్? మీరు ఏం అవుతారు?
బెడ్ఫర్డ్ బార్
డస్టీ హొబ్బర్డ్.
మీరు ఇక్కడికి వచ్చి చాలా కాలమైంది. ఏం కావాలి?
ఏదైనా స్ట్రాంగ్ ది కావాలి.
వద్దు, ఒక బీర్ తీసుకురండి.
అలాగే.
హేయ్, ఫాదర్.
ఏం చేస్తున్నారు? ఎవరి బాధను అయినా వింటున్నారా?
ఎంజాయ్ చేయండి.
బాగుంది.
ఎంత శాతం ఉంది?
-ఆల్కహాలా? -హా.
4.5 శాతం ఉంటుందేమో.
బాగుంది. కాస్తంత చేదుగా ఉంది.
అలా ఉండకూడదే.
ఒక్క నిమిషం.
ఫాదర్, మీకు అభ్యంతరం లేకపోతే, మీతో ఒక విషయం చెప్పుకోవాలనుకుంటున్నా, పర్వాలేదా?
-వచ్చి కూర్చోండి... పర్వాలేదు. -క్షమించండి.
ఇలాంటి చోట పని గురించి మాట్లాడటం మీకు ఇష్టం ఉండకపోవచ్చు.
నా క్లాసులో ఒక విద్యార్థి ఉన్నాడు, అతనికి పిరుదుల మీద...
కొన్ని విచిత్రమైన... నీలి మచ్చలు ఏర్పడటం మొదలయ్యాయి.
-పిరుదుల మీదనా? -దాన్ని వైద్య పరిభాషలో ఏమంటారో నాకు తెలీదు.
మలద్వారం దగ్గర అనుకోండి.
ఏదేమైనా, మీ సలహా ఏంటో తెలుసుకోవాలనుకుంటున్నా.
ముందుగా, తన పిరుదులను టీచర్లకు చూపవద్దని
ఆ విద్యార్థికి సలహా ఇస్తాను.
అతనేమీ తన పిరుదులను నాకు చూపలేదు.
దాని గురించి చెప్పాడంతే.
అది కాదులెండి...
నేను మీతో ఉన్న విషయం చెప్పేస్తాను, ఫాదర్. ఆ మచ్చలు వచ్చింది నాకే.
మరి...
అలాంటప్పుడు, మీరు ఒక డాక్టరుకు చూపించుకుంటే మంచిది.
ఆ పని నేను అస్సలు చేయలేను,
ఎందుకంటే, డీర్ఫీల్డ్ లో ఉన్న ఏకైక డాక్టర్ మా అమ్మే.
మళ్లీ మా అమ్మకు నా పిరుదులను చూపించడానికి నేను సిద్ధంగా లేను అనుకుంటా.
హేయ్.
మన్నించాలి, ఇక్కడున్న కంచాలను తీసేస్తాను.
మీకు అడ్డు లేకుండా చేస్తాను.
-థ్యాంక్యూ, హానా. -బీర్ సూపర్ గా ఉంది.
విషయమేంటంటే డస్టీ, ఇప్పుడు నేను డ్యూటీలో లేను,
కాబట్టి, ఇది వైద్యపరమైన సమస్య అయితే, మీరు...
ఇది కేవలం వైద్యపరమైన సమస్య మాత్రమే కాదు.
ఇది జాన్సన్స్ షాపులో ఉన్న ఆ చెత్త యంత్రానికి సంబంధించిన విషయం.
మన్నించాలి, కానీ అది నన్ను ఎందుకు అంత కలవరపెడుతోందో అర్థం కావట్లేదు.
జనాలకు, తాము ఏం సాధించగలరో చెప్పే సత్తా
ఒక యంత్రానికి ఉందంటే నేను ఎలా నమ్మగలను!
కానీ, విచిత్రంగా అందరూ దాన్ని ఉపయోగించి చూస్తున్నారు.
-అందరూ కాదులే. -అదేలే, అందరూ కాదు.
కానీ నా ఉద్దేశం అర్థమైంది కదా. దాన్ని ఉపయోగించి చూసిన వాళ్లందరి జీవితాల్లో
దాని కారణంగా పెను మార్పులు సంభవిస్తున్నట్టున్నాయి.
అది భలే వింతగా ఉంది.
కానీ నా జీవితంలో అలాంటి పెను మార్పు ఇప్పటికే సంభవించేసినట్టు అనిపిస్తోంది.
మా అమ్మ ఐర్లండ్ నుండి మమ్మల్ని ఇక్కడికి తీసుకొచ్చినప్పుడు,
ఇక్కడ అలవాటు పడటానికి నాకు కాస్త సమయం పట్టింది,
కానీ ఎలాగోలా అలవాటు పడిపోయాను, ఇప్పుడు దాన్నే ఎంజాయ్ చేయాలనుకుంటున్నా.
ఇదే అది. ఇదే...
నా జీవితమనే గాథలో తర్వాతి అధ్యాయం ఇదే.
అయితే, పుస్తకంలో రెండే అధ్యాయాలు ఉంటాయంటారా?
లేదు, లేదు. మంచి పుసకాల్లో అలా ఉండవనుకోండి.
కానీ ఆ తర్వాత ఏం జరుగుతుంది?
నాకు 40 ఏళ్లు.
నా శరీరంపై ఏవేవో వింతలు జరుగుతున్నాయి.
ఏ క్షణంలో అయినా నేను చచ్చి పోవచ్చు.
ఈల వేయడం తప్ప, నాకు చెప్పుకోదగ్గ నైపుణ్యాలు ఇంకేవీ లేవు.
ఇంకా ఇప్పటిదాకా నా భార్య తప్ప మరో వాసన తెలీని వ్యక్తిని.
నేను కూడా అంతే.
-దేవునితోలే. -హా, అంతేలే.
కంగారు గురించి కీర్కగార్డ్ ఏమన్నాడో తెలుసా, డస్టీ?
తెలుసు, కానీ మీ అభిప్రాయం తెలుసుకోవాలనుకుంటున్నా.
అసలైన పాపం కన్నా ముందు కంగారు వచ్చిందని అన్నాడు.
యాపిల్ తినవద్దని దేవుడు ఆడమ్ తో చెప్పినప్పుడు, ఆడమ్ కి కంగారు పట్టుకుంది,
ఎందుకంటే, ఇంకో దారి కూడా ఉందని అతను మొట్టమొదటిసారిగా గ్రహిస్తాడు కాబట్టి.
అతని ముందు దారి ఉందని గ్రహించాడు.
ఇక ఈ యంత్రం విషయానికి వస్తే,
అంటే, అందులో మ్యాజిక్ ఉన్నా లేకపోయినా,
అది ప్రజలకు గుర్తు చేస్తోంది అన్నమాట, వాళ్ల ముందు ఒకటి కన్నా ఎక్కువ దారులు ఉన్నాయని.
అది భయంకరమైనదే.
కొండ అంచున నడిచేటప్పుడు కలిగింతే భయం లాంటిదే అన్నమాట.
ఎందుకంటే, నీ మనస్సుకు తెలుసు, ఇప్పుడు ఎలా ఉన్నావో, అలాగే కొనసాగవచ్చు అని,
లేదా నువ్వు...
నీకు తెలియని ఒక కొత్త దారిలో పయనం సాగించవచ్చు అని.
ఏదైనా కానీ, అది నీ చేతిలోనే ఉంటుంది.
కీర్కగార్డ్ మహానుభావుడు అబ్బా.
ఆగిపోయావేం?
ప్రయత్నించి చూడు.
మీ సోషల్ సెక్యూరిటీ నంబర్ ఎంత?
మీ వేలిముద్రలను అందించండి
మార్ఫో జీవితంలో మీరు ఏం సాధించగలరో తెలుసుకోండి
జీవితంలో మీరు ఏం సాధించగలరో తెలిసిపోయింది!
టీచర్/ఈల వేసేవాడు
మంచిదే వచ్చిందా?
నీకు ఆనందంగా ఉందా?
ఛ!
ఛ.
డస్టీ?
నువ్వు బాగానే ఉన్నావా?
బాగానే ఉంటాలే.
ఎమ్.ఓ వాల్ష్ రచించిన పుస్తకం ఆధారంగా తెరకెక్కించబడింది
సబ్ టైటిళ్లను అనువదించినది: రాంప్రసాద్